
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2660 

9 Δεκεμβρίου 2015 


ΑΠΟΦΑΣΕΙ Σ 

Αριθμ. Υ 95 

Ρύθμιση θεμάτων οργάνωσης και λειτουργίας του 
Συμβουλίου Εθνικής Επικοινωνιακής Πολιτικής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α. Του άρθρου 82 παρ. 2 του Συντάγματος, 

β. Των άρθρων 25, 28 παρ. 1 και 4 και 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
όργανα, ο οποίος κυρώθηκε με το άρθρο πρώτο του 
Π.δ. 63/2005 (Α' 98), όπως ισχύει, 

γ. Των άρθρων 24, 25 και 26 του Ν. 4339/2015 «Αδει- 
οδότηση παροχών περιεχομένου επίγειας ψηψιακής 
τηλεοπτικής ευρυεκπομπής ελεύθερης λήψης -Ίδρυση 
συνδεδεμένης με την Ε.Ρ.Τ. Α.Ε. Ανώνυμης Εταιρίας για 
την ανάπτυξη δικτύου επίγειας ψηφιακής ευρυεκπομπής- 
Ρύθμιση θεμάτων Εθνικής Επιτροπής Τηλεπικοινωνιών 
και Ταχυδρομείων (Ε.Ε.Τ. Τ.) - Εθνική Επικοινωνιακή 
Πολιτική, Οργάνωση της Επικοινωνιακής Διπλωματίας 
- Σύσταση Εθνικού Κέντρου Οπτικοακουστικών Μέσων 
και Επικοινωνίας και Μητρώου Επιχειρήσεων Ηλεκτρονι¬ 
κών Μέσων Ενημέρωσης - Τροποποίηση διατάξεων του 
Ν. 4070/2012 (Α' 82) και άλλες διατάξεις» (Α' 133), και 
ιδίως της παρ. 6 του άρθρου 25. 

2. Το Π.δ. 69/2015 «Διορισμός Αλεξίου Τσίπρα του Παύ¬ 
λου, ως Πρωθυπουργού» (Α' 113). 

3. Το γεγονός ότι από την παρούσα απόφαση δεν 
προκαλείται πρόσθετη δαπάνη σε βάρος του Κρατικού 
Προϋπολογισμού, αποφασίζει: 

Άρθρο 1 

Σύγκληση του Συμβουλίου 
Εθνικής Επικοινωνιακής Πολιτικής (Σ.Ε.Ε.Π.) 

Το Σ.Ε.Ε.Π. συνεδριάζει τακτικά μία φορά το χρόνο κάθε 
Δεκέμβριο και εκτάκτως, όταν παρίσταται ανάγκη, ύστε¬ 
ρα από σχετική πρόσκληση του Πρωθυπουργού. Τ α μέλη 
του προσκαλούνται από τον Πρωθυπουργό ή το νόμιμο 
αναπληρωτή του με οποιονδήποτε πρόσφορο τρόπο. 

Άρθρο 2 
Συνεδριάσεις 

1. Στις συνεδριάσεις του Σ.Ε.Ε.Π. μετέχουν τα μέλη του 
και παρίσταται ο Γ ενικός Γ ραμματέας της Κυβέρνησης. 


2. Στις συνεδριάσεις μετέχουν με συμβουλευτικό ρόλο 
και χωρίς δικαίωμα ψήφου δύο καθηγητές πρώτης βαθ¬ 
μίδας Τμημάτων Επικοινωνίας Ανωτάτων Εκπαιδευτικών 
Ιδρυμάτων, όπως ορίζεται στην παρ. 8 του άρθρου 25 
του Ν. 4339/2015 (Α' 133). 

3. Για την ενημέρωση των μελών του Σ.Ε.Ε.Π. σε ειδικά 
επιστημονικά και τεχνικά ζητήματα ο Πρωθυπουργός 
μπορεί να προσκαλεί σε συνεδρίαση αυτού δημόσιους 
λειτουργούς και υπαλλήλους του Δημοσίου και του 
ευρύτερου δημόσιου τομέα, ιδιώτες εμπειρογνώμονες, 
καθώς και άλλα πρόσωπα, τα οποία μπορεί να διευκολύ¬ 
νουν το έργο του Συμβουλίου. Η διαλογική συζήτηση και 
ψηφοφορία μεταξύ των μελών του Συμβουλίου διεξάγε¬ 
ται πάντα μετά την αποχώρηση των ως άνω προσώπων. 

Άρθρο 3 

Γραμματειακή Υποστήριξη 

1. Η γραμματειακή υποστήριξη της λειτουργίας του 
Συμβουλίου Εθνικής Επικοινωνιακής Πολιτικής παρέ¬ 
χεται από τη Γ ενική Γ ραμματεία Ενημέρωσης και Επι¬ 
κοινωνίας. 

2. Καθήκοντα Γραμματέα του Συμβουλίου Εθνικής Επι- 
κοινωνιακής Πολιτικής ανατίθενται στον Γενικό Γραμ¬ 
ματέα Ενημέρωσης και Επικοινωνίας. 

3. Ο Γ ραμματέας του Σ.Ε.Ε.Π. εποπτεύει τη γραμματει¬ 
ακή υποστήριξη αυτού, μεριμνά για την προετοιμασία 
των συνεδριάσεών του, παρίσταται σε αυτές, φέρει την 
ευθύνη τήρησης των πρακτικών και παρακολουθεί την 
υλοποίηση των αποφάσεών του. 

4. Στα μέλη του Σ.Ε.Ε.Π. και στους κατά τα ανωτέρω 
μετέχοντας στις συνεδριάσεις του δεν καταβάλλεται 
οποιαδήποτε αμοιβή ή αποζημίωση. 

Άρθρο 4 

Ημερήσια Διάταξη 

1. Η ημερήσια διάταξη καταρτίζεται από τον Γ ραμμα¬ 
τέα του Σ.Ε.Ε.Π., μετά από συνεννόηση με τον Πρωθυ¬ 
πουργό, και περιλαμβάνει τα θέματα που πρόκειται να 
συζητηθούν στην κάθε συνεδρίαση. 

2. Γ ια την κατάρτιση της ημερήσιας διάταξης λαμβά- 
νονται υπόψη οι εισηγήσεις των αρμόδιων Υπουργών 
για τους στόχους, τις κατευθυντήριες γραμμές και την 
κατανομή πόρων σχετικά με την υλοποίηση της εθνικής 
επικοινωνιακής πολιτικής βάσει των άρθρων 23 έως και 
26 του Ν. 4339/2015 (Α' 133). 

Αρθρο 5 

Απαρτία - Συζητήσεις 

1. Το Σ,Ε.Ε.Π. βρίσκεται σε απαρτία, εφόσον παρίστα- 
ται κατά τη συνεδρίαση η απόλυτη πλειοψηφία των 
μελών του. 

2. Υπουργός, που πρόκειται να απουσιάσει ή κωλύ¬ 
εται να παρευρεθεί στη συνεδρίαση, αναπληρώνεται 
νομίμως σύμφωνα με την παρ. 3 του άρθρου 25 του 
Ν. 4339/2015 (Α' 133). 

3. Η συζήτηση των θεμάτων γίνεται με βάση τη σειρά 
εγγραφής τους στην ημερήσια διάταξη, εκτός αν ο Πρω¬ 
θυπουργός εγκρίνει να προταχθεί η συζήτηση άλλου 
θέματος, εγγεγραμμένου ή μη στην ημερήσια διάταξη. 

Αρθρο 6 
Αποφάσεις 

Το Σ.Ε.Ε.Π. αποφασίζει με φανερή ψηφοφορία και με 
την απόλυτη πλειοψηφία των παρόντων μελών του. Σε 
περίπτωση ισοψηφίας υπερισχύει η γνώμη, υπέρ της 
οποίας τάσσεται ο Πρωθυπουργός. 


Αρθρο 7 

Τήρηση πρακτικών 

Κατά τη συνεδρίαση του Συμβουλίου συντάσσονται 
με ευθύνη του Γραμματέα αυτού επίσημα Πρακτικά, τα 
οποία υπογράφονται από τα παριστάμενα μέλη. 

Αρθρο 8 

Για τα θέματα λειτουργίας του Συμβουλίου, που δεν 
ρυθμίζονται με την παρούσα, εφαρμόζονται αναλογι¬ 
κά οι διατάξεις του άρθρου 16 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
(Π.δ. 63/2005, Α' 98). 

Αρθρο 9 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2015 
Ο ΠΡΩΘΥΠΟΥΡΓΟΣ 

ΑΛΕΞΙΟΣ Π. ΤΣΙΠΡΑΣ 

